Source: https://ispis.sk/judikatura/KSKE/6S189/2012
Timestamp: 2020-04-07 19:23:16+00:00
Document Index: 10941124

Matched Legal Cases: ['§ 247', '§ 5', '§ 8', '§ 10', '§ 146', '§ 246', '§ 3', '§ 42', 'súd ', 'súd ', '§ 247', '§ 5', '§ 8', 'Súd ', 'súd ', '§ 10', '§ 10', 'súd ', 'súd ', 'súd ', '§ 10', '§ 3']

KSKE 6 S 189/2012 - iSpis
iSpis Judikatúra – KSKE 6 S 189/2012
KS v Košiciach, dátum 06.09.2012, sp.zn. KSKE 6 S 189/2012
§ 247 zákona č. 71/1992 § 5 ods. 1 písm. a) zákona č. 71/1992 § 8 ods. 1 zákona č. 71/1992 § 10 ods. 1 zákona č. 71/1992 § 146 ods. 1 písm. c) OSP § 246c ods. 1 OSP § 3 ods. 9 zákona č. 757/2004 § 42 ods. 3 OSP
Súd: Krajský súd Košice Spisová značka: 6S/189/2012 Identifikačné číslo súdneho spisu: 7012200780 Dátum vydania rozhodnutia: 06. 09. 2012 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2012:7012200780.1
Uznesenie Krajský súd v Košiciach v právnej veci žalobcu: ROYAL SLOVAKIA, s.r.o., so sídlom Hlavná č. 170/40, Ladmovce, zast. JUDr. Martinou Gombosovou, advokátkou, Moldavská cesta č. 21/A, Košice, proti žalovanému: Finančné riaditeľstvo Slovenskej republiky, so sídlom Vazovova 2, Bratislava, o preskúmanie zákonnosti rozhodnutia žalovaného č. 1020508/1/966188/2012 zo dňa 09. mája 2012, takto
Žalobou zo dňa 04. júla 2012 sa žalobca domáhal preskúmania zákonnosti rozhodnutia žalovaného č. 1020508/1/966188/2012 zo dňa 09. mája 2012, ktorým bolo potvrdené rozhodnutie Daňového úradu Košice č. 9818301/1/1363/2012/Ric zo dňa 10.02.2012.
V danej veci ide o konanie podľa druhej hlavy, piatej časti O.s.p. (§ 247 a nasl. - rozhodovanie o žalobách proti rozhodnutiam a postupom správnych orgánov) .
Podaním žaloby vznikla žalobcovi povinnosť zaplatiť súdny poplatok z návrhu na preskúmanie zákonnosti rozhodnutia orgánu verejnej správy na základe žaloby v sume 66,- Eur (položka č. 10 písm. a) Sadzobníka súdnych poplatkov, ktorý tvorí prílohu zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov) , splatný dňom vzniku poplatkovej povinnosti (§ 5 ods. 1 písm. a) , § 8 ods. 1 zákona č. 71/1992 Zb.) .
Súd výzvou zo dňa 12. júla 2012 vyzval žalobcu prostredníctvom jeho právnej zástupkyne na zaplatenie súdneho poplatku vo výške 66,- Eur v lehote 10 dní od doručenia výzvy a zároveň ho poučil o tom, že ak nebude poplatok v určenej lehote zaplatený, súd konanie zastaví (§ 10 ods. 1 zákona č. 71/1992 Zb.) .
Právna zástupkyňa žalobcu prevzala výzvu dňa 01. augusta 2012.
Žalobca v určenej lehote (t. j. do pondelka 13. augusta 2012) a ani do dňa vydania tohto uznesenia súdny poplatok za žalobu nezaplatil.
Podľa § 10 ods. 1 zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov, ak nebol zaplatený poplatok splatný podaním návrhu na začatie konania
alebo dovolania, prvostupňový súd vyzve poplatníka, aby poplatok zaplatil v lehote, ktorú určí spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený.
Keďže žalobca s podaním žaloby, ale ani na výzvu súdu súdny poplatok do dnešného dňa nezaplatil, súd konanie podľa ust. § 10 ods. 1 zákona č. 71/1992 Zb. zastavil.
Rozhodnutie bolo prijaté senátom Krajského súdu v Košiciach v pomere hlasov 3:0 (ust. § 3 ods. 9 zákona č. 757/2004 Z. z. v znení účinnom od 1. mája 2011) .